[bookmark: _Hlk60993222][bookmark: _Hlk62204717][bookmark: _Hlk68092405][bookmark: _Hlk67989351]ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „СОЗОПОЛ“  И ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „ЧЕРНОМОРЕЦ“

	На основание чл. 26, ал.3 и  ал. 4 от Закона за нормативните актове на заинтересованите лица се предоставя  законоустановения 30-дневен срок за предложения и становища по настоящите ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „СОЗОПОЛ“  И ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „ЧЕРНОМОРЕЦ“. Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните: 
MОТИВИ
I. Причини, които налагат приемането на предложения проект:
[bookmark: _Hlk68092662][bookmark: _GoBack][bookmark: _Hlk68092714]С Решение №1103 от протокол №36/23.03.2018г. на Общински съвет Созопол е приет Правилник за организация на работата в рибарско пристанище „Созопол“, а с Решение №243 от протокол №10/28.04.2016г е приет Правилник за организация на работата в рибарско пристанище „Черноморец“, като с Решение №20/22.12.2023г. са приети последни промени в тарифите към тях. В настоящия проект предмет на предложеното изменение е Приложение №1 и Приложение №2 към двата правилника, а именно: Приложение №1 - „Тарифи рибарско пристанище гр. Созопол“ и Приложение №2 -„Тарифи рибарско пристанище гр. Черноморец“, с които са определени цените на услуги и пристанищните такси, които действат на територията им. Общинско предприятие „Рибарски пристанища Община Созопол” е специализирано звено на общината за управление на общинското имущество – земи, сгради и съоръжения на териториите на пристанищата в общината, с цел задоволяване потребностите на населението и осигуряване изпълнението на пристанищните дейности и услуги в пристанищните територии. Законът за общинската собственост позволява на общината чрез него да осъществява самостоятелно стопанска дейност. Следователно цените на услугите, които се извършват от предприятието, следва да бъдат конкурентни и да покриват разходите по извършването им, но и да генерират печалба. 
Проектът за изменение и допълнение на правилниците и в частност тарифите към тях, предлага промяна предвид инфлационните процеси в страната и с оглед на това, че тарифите по които работят  „Рибарско пристанище град Созопол“ и „Рибарско пристанище град Черноморец“ са значително по-ниски от тарифите на други пристанища по българското Черноморие. Целта на проекта е да бъдат увеличени тарифите на услуги за приходящи и местни клиенти.
Във връзка с това, че Община Созопол е придобила стационарен кран на лодкостоянката в град Созопол на следващо място предложението е да бъдат приети нови тарифи за използването му, а именно: цената за ползване на крана от клиенти регистрирани по постоянен адрес на територията на Община Созопол да бъде безплатно, а цена за ползване на крана от приходящи клиенти да бъде в размер на 20,00 лева. Въвеждането на този критерий е продиктувано от значим обществен интерес, като справедливо е постоянно живеещите на територията на общината да имат предимство пред лицата от други населени места, извън границите на община Созопол. 
На следващо място поради големия интерес за дългосрочно използване на услугата паркинг в пристанище Черноморец предлаганите в проекта промени включват нова тарифа, която да бъде в размер на 220, 00 лева на месец. За годишна тарифа за използване на услугата паркинг от приходящи клиенти да бъде в размер на 990,00 лева, а за собственици на лодки, регистрирани по постоянен адрес на територията на Община Созопол да бъде 180,00 лева. 
	Проектът предлага актуализация на размера на сега действащите цени. Целта на увеличението на цените на услугите, които предоставя общинското предприятие, е да бъдат завишени приходите и да бъдат покрити част от разходите, които се извършват по предоставянето им. По отношение на цените (за местни и за приходящи), посочени в проектите за изменение на тарифите -  те са съобразени с основната цел, а именно: подобряване качеството на предлаганите услуги и създаване на безопасна среда за експлоатация. Колкото по-благоприятно се развива пристанището, толкова по-голям интерес ще предизвиква.  При формирането на цените на услугите, които следва да се предоставят, определяща е пазарната ситуация към настоящия момент, като са взети под внимание и цените, които предлагат останалите пристанища в Република България.  Определени са в зависимост от дължината на плавателния съд и предвид това, че рибарското пристанище Черноморец и Лодкостоянка Созопол са от общ интерес за рибарите в региона. Актуализацията на цените показва, че макар и завишени, те могат да продължат да бъдат едновременно благоприятни за ползвателите на услугата и конкурентни, като по този начин рибарските пристанища  в град Созопол и град Черноморец дават възможност за реализиране на печалба от предлаганите услуги. 



II. Цели, които налагат приемането на предложения проект:
Целта на увеличението на цените на услугите, които предоставя общинското предприятие, е да бъдат завишени приходите и да бъдат покрити част от разходите, които се извършват по предоставянето им. По отношение на цените (за местни и за приходящи), посочени в проектите за изменение на тарифите -  те са съобразени с основната цел, а именно: подобряване качеството на предлаганите услуги и създаване на безопасна среда за експлоатация.
III. Финансови и други средства, необходими за прилагане на новата уредба: 
Изменението на правилниците и в частност тарифите към тях не е свързано с изразходването на допълнителни финансови средства от бюджета на Община Созопол, като не са необходими и други средства за прилагането им. 

IV. Очакваните резултати от прилагането:
С приемането на настоящия проект се очаква привеждане на постъпленията в съответствие с разходите за поддръжка. Следователно цените на услугите, които се извършват от предприятието, следва да бъдат конкурентни и да покриват разходите по извършването им, но и да генерират печалба.


V.  Анализ за съответствие с правото на Европейския съюз:  
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект.
Съдържанието в проекта не противоречи на норми от по-висока степен на българското  и на европейското законодателство. В този смисъл предлаганият проект за изменение е подзаконов нормативен акт, разработен в съответствие със Закона за нормативните актове и кореспондира с Европейското законодателство-Европейска Харта за местно самоуправление и в Европейска Харта за регионално развитие, както и с директиви на Европейската общност, свързани с тази материя. Проектът е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. 
Предлаганите промени не противоречат на норми от по-висока йерархия и на европейското законодателство.

В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта на Общински съвет – Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост –  Приемането на проекта е необходимо предвид инфлационните процеси в страната и с оглед на това, че  тарифите по които работят ОП „Рибарски пристанища град Созопол“ и „Рибарски пристанища град Черноморец“ са значително по-ниски от тарифите на други пристанища по българското Черноморие. 

Принцип на обоснованост – чл.21, ал.2 Закона за местното самоуправление и местната администрация и това, че по смисъла на Закона за местното самоуправление и местната администрация общината е основната административно-териториална единица, в която се осъществява местното самоуправление, което се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност.
Принципите на предвидимост и откритост  са спазени – проектът с мотивите и предварителна оценка на въздействието е публикуван на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.
Принцип на субсидиарност, пропорционалност и стабилност -  проектът  е изработен от представители на отдели, които пряко работят по тази материя.

ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 



РЕШЕНИЕ:
1. [bookmark: _Hlk68093103]Общински съвет Созопол приема Правилник за изменение и допълнение на Правилника за организация на работа в рибарско пристанище „Созопол“, съгласно приложение №1, което е неразделна част от настоящото решение. 
2. Общински съвет Созопол приема Правилник за изменение и допълнение на Правилника за организация на работа в рибарско пристанище „Черноморец“, съгласно приложение №2, което е неразделна част от настоящото решение
3. Възлага на кмета на община Созопол осъществяването на всички дейности, необходими за правилното и законосъобразното изпълнение на решението. 

